Diari Oficial de la Generalitat Valenciana


Sumari del DOGV 1108, del 17-07-1989 (1989/814543)

INSTRUCCIÓ de 26 de juny de 1989, de la Intervenció General de la Generalitat Valenciana, sobre designació de representants en recepció d'inversions .
------------------------------------------------------------------------------------------------------------------------------------------------------

### Dades del document

Número de DOGV
:   1108

Data del DOGV
:   17-07-1989

Secció del DOGV
:   ALTRES DISPOSICIONS

Número del document
:   1989/814543


Data del document
:   26-06-1989

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instrucció de 26 de juny de 1989, de la Intervenció General de la Generalitat Valenciana, sobre designació de representants en recepció d'inversions.  
El Decret del Consell de la Generalitat Valenciana 169/1987, de 26 d'octubre, regulà la intervenció de la inversió, i fixà les normes a què han d'adequar-se els distints organismes de la Generalitat per a la concurrència de representants del centre directiu fiscal, basant-se en la prescripció de l'apartat d) del núm. 2 de l'art. 53 de la Llei d'Hisenda Pública de la Generalitat Valenciana.  
Segons l'art. 3 del precepte anteriorment indicat quan la quantia de les despeses ultrapassava els cinc milions de pessetes resultava preceptiu sol·licitar de la Intervenció General la designació de representant, que havia de produir-se, tant per a recepcions provisionals com definitives o recepció única.  
Per Decret del Consell 82/1989, de 12 de juny, es redacta de nou l'art. 3 del Decret 169/1987, i s'hi estableix la important modificació d'elevar a vint-i-cinc milions de pessetes la quantia de les despeses en què és preceptiva la comprovació de la inversió per part d'aquest centre directiu.  
No obstant això, el precepte esmentat estableix el caràcter potestatiu per a designar representant per a quanties compreses entre els cinc i els vint-i-cinc milions de pessetes, encara que continua sent preceptiu sol·licitar d'aquest centre directiu la designació per a imports de despesa superiors a cinc milions de pessetes, la qual cosa requereix dictar les instruccions següents:  
Primera. Quan una inversió efectuada amb càrrec als Pressupostos de la Generalitat import més de cinc milions de pessetes, per a dur a efecte la recepció els Secretaris Generals o Caps de Servei als qui pertoque acceptar les adquisicions d'obres i serveis, sol·licitaran de l?Interventor General la designació de representants, tal com estableix l'art. 6é. del Decret del Consell 169/1987, de 26 d'octubre.  
Segona. En tots els casos de recepció provisional de quanties superiors a vint-i-cinc milions de pessetes la Intervenció General designarà representants i ho comunicarà a l?òrgan corresponent.  
Tercera. Per a recepcions provisionals per quanties de despeses compreses entre cinc i vint-i-cinc milions de pessetes, aquest centre directiu comunicarà a l?òrgan peticionari:  
a) la designació de representant quan així es decidesca, o b) que es desisteix de la seua designació.  
Quarta. En els casos de l'apartat b) anterior, com per a tots els casos de quantia de despesa inferior a cinc milions de pessetes, com en els casos de recepció definitiva, en què el centre fiscal desistesca de designar representant, la comprovació de la inversió, es substituirà per la certificació a què fa referència l'art. 5 del Decret del Consell 169/1989, de 26 d'octubre.  
València, 27 de juny de 1989. ? L?Interventor General: Juan Murria Arnau.